Malailased

Malailased (malai keeles: Orang Melayu, jawi kirjas: اورڠ ملايو‎) on austroneesia rahvaste hulka kuuluv etnoreligioosne rühm, kes on ajalooliselt pärit Malaka poolsaarelt, Sumatra saare idaosast, Kalimantani rannikult ja nende vahel asuvatelt väiksematelt saartelt, mida tuntakse Riau saarestikuna. Nüüdisajal võib malailasi leida Malaisiast, Indoneesiast (Ida- ja Lõuna-Sumatra, Bangka Belitungi saared, Lääne-Kalimantan, Riau saared ja Ida-Kalimantani rannik), Tai lõunaosast (Pattani, Satun, Songkhla, Trangi, Krabi, Yala ja Narathiwat), Singapurist, Bruneist ja Myanmari lõunaosast (Taninthayi).

Malai rahva seas on märkimisväärne keeleline, kultuuriline, kunstiline ja sotsiaalne mitmekesisus, mis on tingitud sadade aastate pikkusest sisserändest ja erinevate piirkondlike etnoste ja hõimude assimileerumisest Kagu-Aasia merepiirkonnas.

Ajalooliselt pärineb malai elanikkond peamiselt varasematest malai keelt kõnelevatest austroneeslastest ja austroaasialastest, kes rajasid mitu iidset merekaubandusriiki ja kuningriiki, eelkõige Brunei, Kedah, Langkasuka, Gangga Negara, Chi Tu, Nakhon Si Thammarat, Pahang, Melayu ja Sriwijaya.

 Viited 

Kategooria:Rahvad
Kategooria:Malaisia